
Z A P I S N I K
32. sjednice Vijeća Mjesnog odbora „Bartol Kašić“
održane dana 28.02.2024.  
 u prostoru MO-a „Bartol Kašić“, Selska cesta 3
s početkom u 18:30 sati


NAZOČNI ČLANOVI VIJEĆA:
Toni Kaučić, Sanja Kucan, Sabina Silić Lozančić, Zoran Stajčić, i Denis Stević  

NENAZOČNI ČLANOVI VIJEĆA: 
Irena Borojević i Dora Slakoper
___________________________________________________________________________


Predsjedava: Denis Stević, potpredsjednik Vijeća

Članovi Vijeća primili su materijale uz poziv na sjednicu putem e-maila.

Potpredsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.

Vijeće jednoglasno, bez rasprave prihvaća tekst Zapisnika 31. sjednice Vijeća, održane 29.01.2024. 

Potpredsjednik predlaže dopunu dnevnog reda točkom o izmijenjenom i dopunjenom, u odnosu na prošlu sjednicu, Planu potreba za aktivnosti MO-a „Bartol Kašić“ u 2024. godini. Prijedlog potpredsjednika da se točka uvrsti pod redni broj 1. dnevnog reda Vijeće jednoglasno prihvaća te se utvrđuje nadopunjeni


DNEVNI RED

1. Plan potreba za aktivnostima MO-a “Bartol Kašić” u 2024. godini 
2. Zahtjev za povremeno korištenje prostora mjesne samouprave
· Red Zlatnog Hmelja 
· STK Rakuni  
3. Ilica 171 i 175, k.č. 3249/1 k.o. Črnomerec, zahtjev stanara za postavu polu podzemnih ili nadzemnih spremnika za komunalni otpad, plastiku i papir
4. Izvješće o radu VMO-a “Bartol Kašić” za 2023.  
5. Istočni ulaz nebodera u Prilazu baruna Filipovića 13 - pješački prijelaz u Gradišćanskoj - postava uzdignute površine, traži se
6. Potez Selska – terminal Črnomerec, sprečavanje nepropisnog parkiranja -postava stupića i ogradice, traži se
7. Informacije, pitanja i prijedlozi
· Nalog “Zrinjevcu” za zamjensku sadnju tri lipe uz južni nogostup u ulici 
Prilaz baruna Filipovića, dopis od 31.01.2024.
· Javni poziv za prijavu lokacija za uklanjanje gnijezda vrana - rok 23.02.2024.
· Privremena regulacija prometa- zatvaranje Ul. I. Cankara na dijelu od Prilaza baruna Filipovića  do Ilice od 17.02. do 09.03.2024.


Ad 1. Plan potreba za aktivnostima za MO “Bartol Kašić” za 2024. godinu

Potpredsjednik informira nazočne o predmetu rasprave i odlučivanja.

U raspravi sudjeluju svi članovi Vijeća.

Vijeće jednoglasno donosi 

	
PLAN 

potreba za aktivnostima, programima i projektima unapređenja kvalitete života građana 

Mjesnog odbora “Bartol Kašić" u 2024.

	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
Članak 2. 

Planirana sredstva iz članka 1. u Mjesnom odboru, u ukupnom iznosu od 4.000,00  eura, raspoređuju se za sljedeće aktivnosti: 

	1.1 DRUŠTVENI ŽIVOT I KULTURA  

	Naziv aktivnosti 
	Festival susjedstva – Zapadno od centra

	Opis aktivnosti  
	Podrška u organiziranju festivala susjedstva na Črnomercu

	Cilj(evi) aktivnosti 
	Uključivanje građana u aktivnosti zajednice putem obilježavanja dana Črnomerca

	Datum održavanja
	Krajem rujna i početkom listopada

	Procijenjena vrijednost  
	700,00 €

	 
	 

	1.2 DRUŠTVENI ŽIVOT I KULTURA 

	Naziv aktivnosti 
	Kazališna predstava za djecu - (Božić; Teatar Tirena)

	Opis aktivnosti  
	Podrška u organiziranju dječje predstave tijekom Božićnog razdoblja

	Cilj(evi) aktivnosti 
	Uključivanje građana u aktivnosti zajednice putem dječje predstave

	Datum održavanja
	Tijekom prosinca

	Procijenjena vrijednost  
	700,00 €

	 
	 

	2. SPORT I REKREACIJA 

	Naziv aktivnosti 
	nije primjenjivo

	Opis aktivnosti  
	nije primjenjivo

	Cilj(evi) aktivnosti 
	nije primjenjivo

	Datum održavanja
	nije primjenjivo

	Procijenjena vrijednost  
	nije primjenjivo

	 
	 

	3.1 ODGOJ I OBRAZOVANJE

	Naziv aktivnosti 
	Radionice čitanja i pisanja 

	Opis aktivnosti  
	Edukativne radionice čitanja i pisanja  

	Cilj(evi) aktivnosti 
	Uključivanje građana u aktivnosti zajednice putem razvijanja vještina čitanja i pisanja

	Datum održavanja
	Tijekom cijele godine

	Procijenjena vrijednost
	200,00 €

	 
	 

	3.2 ODGOJ I OBRAZOVANJE

	Naziv aktivnosti 
	metaFORA – natječaj za najbolju kratku priču

	Opis aktivnosti  
	Natjecanje u pisanju i izbor najbolje kratke priče

	Cilj(evi) aktivnosti 
	Uključivanje građana u aktivnosti zajednice putem natjecanja u pisanju

	Datum održavanja
	Tijekom cijele godine

	Procijenjena vrijednost  
	500,00 €

	
	

	3.3 ODGOJ I OBRAZOVANJE

	Naziv aktivnosti 
	Drugi pogled – edukativne radionice senzibilizacija stranaca i izbjeglica

	Opis aktivnosti  
	Edukativne radionice o pitanjima stranaca i izbjeglištva 

	Cilj(evi) aktivnosti 
	Uključivanje građana u aktivnosti zajednice putem edukativnih radionica o temi izbjeglištva

	Datum održavanja
	Tijekom cijele godine

	Procijenjena vrijednost  
	400,00 €

	
	

	4. ZDRAVLJE I PREVENCIJA BOLESTI 

	Naziv aktivnosti 
	nije primjenjivo

	Opis aktivnosti  
	nije primjenjivo

	Cilj(evi) aktivnosti 
	nije primjenjivo

	Datum održavanja
	nije primjenjivo

	Procijenjena vrijednost  
	nije primjenjivo

	 
	 

	5.1 OČUVANJE OKOLIŠA I ODRŽIV RAZVOJ

	Naziv aktivnosti 
	Zelena knjižnica – edukativne radionice

	Opis aktivnosti  
	Edukativne radionice o uzgoju biljaka

	Cilj(evi) aktivnosti 
	Uključivanje građana u aktivnosti zajednice putem edukacije o biljkama i sadnji

	Datum održavanja
	Tijekom cijele godine

	Procijenjena vrijednost  
	500,00 €

	 
	 

	5.2 OČUVANJE OKOLIŠA I ODRŽIV RAZVOJ

	Naziv aktivnosti 
	Kvartovska kreativa/ Priprema, pozor, kvart

	Opis aktivnosti  
	Iskustvene radionice keramike, ekološke akcije i radionice za srednjoškolce i građanstvo

	Cilj(evi) aktivnosti 
	Suradnja na izvannastavnoj aktivnosti izbornog predmeta Škola i zajednica (ŠIZ)

	Datum održavanja
	Tijekom cijele godine

	Procijenjena vrijednost  
	1.000,00 €

	
	

	Članak 4. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	

	[bookmark: _Hlk160194173]Članak 5. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 





Ad 2. Zahtjev za povremeno korištenje prostora mjesne samouprave
                                        - Red Zlatnog Hmelja
                                        - STK  Rakuni

Potpredsjednik informira nazočne o zahtjevu udruge Red Zlatnog Hmelja za povremenim korištenjem prostora mjesne samouprave.

Bez rasprave, Vijeće jednoglasno donosi 


Z A K LJ U Č A K
o korištenju prostora

1. Redu Zlatnog Hmelja odobrava se povremeno korištenje prostorija ureda i dvorane u objektu koji koristi Mjesni odbor „Bartol Kašić“, Selska cesta 3, svaki utorak u mjesecu u vremenu od 19:00 – 22:00 sati. 

2. Prostorije iz točke 1. ovog zaključka, koristit će Red Zlatnog Hmelja bez naknade. 

3. Red Zlatnog Hmelja obvezuje se postupati s pažnjom dobrog gospodara u korištenju prostora.

4. O povremenom korištenju prostorija iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdat će odobrenje o korištenju, a u skladu sa ovim zaključkom.



Potpredsjednik informira nazočne o zahtjevu udruge STK Rakuni za povremenim korištenjem prostora mjesne samouprave.

U raspravi sudjeluju svi članovi Vijeća.

Vijeće jednoglasno donosi


Z A K LJ U Č A K
o korištenju prostora

1. STK-u Rakuni  odobrava se povremeno korištenje prostora dvorane u objektu koji koristi Mjesni odbor „Bartol Kašić“, Selska cesta 3, svaki ponedjeljak u mjesecu u vremenu od 18:00 – 22:00 sati. 

2. Prostor iz točke 1. ovog zaključka, koristit će STK Rakuni bez naknade. 

3. STK Rakuni obvezuje se postupati s pažnjom dobrog gospodara u korištenju prostora.

4. [bookmark: _Hlk160194156]O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdat će odobrenje o korištenju, a u skladu sa ovim zaključkom.


Ad 3. Ilica 171 i 175, k.č. 3249/1 k.o. Črnomerec, zahtjev stanara za postavu polupodzemnih ili nadzemnih spremnika za komunalni otpad, plastiku i papir

Potpredsjednik informira nazočne o predmetu rasprave i odlučivanja.

U raspravi sudjeluju svi članovi Vijeća.

Vijeće s 1 glasom za, 3 glasa protiv te 1 sudržanim ne prihvaća zahtjev stanara. Mišljenje većine članova Vijeća je da se polupodzemni ili nadzemni spremnici za komunalni otpad, plastiku i papir ne stavljaju na zelenu površinu između Ilice 171 i Ilice 175.


Ad 4. Izvješće o radu VMO-a Bartol Kašić za 2023.

Potpredsjednik informira nazočne o predmetu rasprave i odlučivanja.

Bez rasprave, Vijeće jednoglasno donosi usvaja

IZVJEŠĆE O RADU VIJEĆA MJESNOG  
           ODBORA „BARTOL KAŠIĆ“
                      ZA 2023. GODINU
   od 01. siječnja 2023. do 31. prosinca 2023.
	
	U skladu sa Statutom Grada Zagreba, Pravilima Vijeća Mjesnog odbora „Bartol Kašić“ i drugim zakonskim propisima, koji reguliraju rad vijeća, Vijeće Mjesnog odbora „Bartol Kašić" tijekom 2023. godine redovito je održavalo sjednice na kojima se raspravljalo o aktualnim problemima u mjesnom odboru.
U 2023. godini održano je 11 sjednica. Na sjednicama je prisustvovala većina članova vijeća, a oni koji nisu prisustvovali opravdali su svoj izostanak.
					
	Analitičko-tabelarni prikaz rada Vijeća Mjesnog odbora „Bartol Kašić“:

	I. Sjednice Vijeća Mjesnog odbora „Bartol Kašić“

	Ukupan broj održanih sjednica vijeća MO
	11

	Ukupan broj točaka dnevnih redova održanih sjednica vijeća MO
	34

	Ukupan broj akata (zaključaka) donesenih na sjednicama vijeća MO
	23

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	13

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	11

	Broj donesenih mišljenja vijeća o prijedlozima (nacrtima) akata gradskih tijela
	1

	Broj donesenih mišljenja vijeća o prijedlozima (nacrtima) akata Vijeća GČ
	0

	Broj sjednica na kojima su zapisnike vodili sami članovi VMO
	4

	Najmanji broj održanih sjednica pojedinog VMO
	11

	Najveći broj održanih sjednica pojedinog VMO
	11

	Uobičajeno (najčešće) vrijeme održavanja sjednica VMO
	18:30



	II. Korištenje prostora mjesne samouprave

	Broj izdanih odobrenja za povremeno korištenje bez naknade
	8

	Broj izdanih odobrenja za jednokratno korištenje bez naknade
	0

	Broj izdanih odobrenja za povremeno korištenje uz naknadu
	0

	Broj izdanih odobrenja za jednokratno korištenje uz naknadu
	0

	Broj odobrenja izdanih političkim strankama
	3

	Broj odobrenja izdanih udrugama umirovljenika
	1

	Ukupan broj sati korištenja prostora MS tjedno
	26

	Najmanji broj sati korištenja pojedinog prostora MS tjedno
	1

	Najveći broj sati korištenja pojedinog prostora MS tjedno
	6



O većini točaka dnevnog reda se raspravljalo, a u raspravi je sudjelovala većina članova vijeća. Postavljana su i pitanja članova vijeća. Svi doneseni akti proslijeđeni su nadležnim tijelima.
  


Ad 5. Istočni ulaz nebodera u Prilazu baruna Filipovića 13 - pješački prijelaz u Gradišćanskoj
- postava uzdignute površine, traži se

Potpredsjednik informira nazočne o predmetu rasprave i odlučivanja.

U raspravi sudjeluju: Sanja Kucan, Sabina Silić Lozančić, Zoran Stajčić i Denis Stević.

Vijeće jednoglasno donosi

Z A K LJ U Č A K
o postavljanju uzignute plohe na pješačkom prijelazu

1. Vijeće podržava postavljanje uzdignute plohe na pješačkom prijelaz u Gradišćanskoj ulici, smještenog pokraj istočnog ulaza u južni stambeni neboder koji se nalazi na adresi Prilaz baruna Filipovića 13, prije skretanja na južno parkiralište kod Doma zdravlja Zagreb Zapad u smjeru sjevera, odnosno poslije skretanja u smjeru juga.

2. Postavljanje uzdignute plohe na pješačkom prijelazu je nužno kako bi se regulirala brzina prometa u tom dijelu Gradišćanske ulice i podigla razina sigurnosti za pješake. U neposrednoj blizini se nalaze dva stambena nebodera i Dom zdravlja Zagreb Zapad.

3. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.



Ad 6. Potez Selska – terminal Črnomerec, sprečavanje nepropisnog parkiranja -postava stupića i ogradice, traži se

Potpredsjednik informira nazočne o predmetu rasprave i odlučivanja.

U raspravi sudjeluju svi članovi Vijeća.

Vijeće jednoglasno donosi

Z A K LJ U Č A K
o postavljanju stupića i popravku zaštitne ogradice

1. Vijeće podržava postavljanje stupića i popravak zaštitne ogradice, na mjestima gdje god se utvrdi potreba za tim radnjama, na potezu od križanja Ilice i Selske ceste do okretišta tramvaja Črnomerec. Lokacije se nalaze na južnom dijelu Ilice, na zelenoj površini uz tramvajsku prugu i na pločniku.

2. Postavljanje stupića i popravak zaštitne ogradice su nužni kako bi se spriječilo parkiranje automobila na zelenoj površini i pločniku, omogućio neometan i siguran prolaz za pješake te kako bi se regenerirala zelena površina uz stabla.

3. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.



Ad 7. Informacije, pitanja i prijedlozi

Potpredsjednik informira članove Vijeća o sljedećim proslijeđenim informacijama:

· Nalogu “Zrinjevcu” za zamjensku sadnju tri lipe uz južni nogostup u ulici 
Prilaz baruna Filipovića, dopis od 31.01.2024.
· Javnom pozivu za prijavu lokacija za uklanjanje gnijezda vrana - rok 23.02.2024.
· Privremenoj regulaciji prometa- zatvaranju Ul. I. Cankara na dijelu od Prilaza baruna Filipovića  do Ilice od 17.02. do 09.03.2024.


 Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Zoran Stajčić
	Član Vijeća ponovno podsjeća na potrebu za hitnim uklanjanjem urušene ograde i bodljikave žice u Cankarevoj ulici koja ugrožava sigurnost pješaka. Član Vijeća će u narednom periodu dodatno poslati e-mail i fotografije trenutnog stanja na daljnje postupanje.


	

Dovršeno u 19:20 sati.

Zapisnik sastavio: Denis Stević

KLASA: 024-08/24-003/339
[bookmark: _GoBack]URBROJ: 251-13-11-3/03-24-2
Zagreb, 28. veljača 2024.     

Prilog:
- Izvješće o glasovanju na 32. sjednici Vijeća MO “Bartol Kašić”


							            
								Predsjednica Vijeća
							     Mjesnog odbora „Bartol Kašić“	


							                       u.z.
							          Potpredsjednik Vijeća
     							      Mjesnog odbora „Bartol Kašić“

								     
								      Denis Stević

